หนูสงสัยมากค่ะปจด.มาวันที่1ตคหมด7 มีเพศ​สัมพันธ์​วันที่่16ป้องกัน มาอีกทีวันที่26ตคหมดวันที่3พ.ย จากนั้นก็ไม่ได้มีเพศสัมพันธ์ ตกขาวเป็นปกติ มาช่วงหลังๆของเดือนนี้มีตกขาวปนสีน้ำตาลนิดๆหน่อยๆ เมื่อวานมีเลือดออกค่ะนึกว่าเป็นปจด.แต่ไม่ใช่ค่ะมันไม่ไหลต่อเนื่อง มีความเครียดด้วยค่ะ เกิดจากอะไรคะเลือดที่ไหลออกมานิดเดียวค่ะ
วัสดีค่ะ หากประจำเดือนมาวันที่ 1 ต.ค. และ 26 ต.ค. เท่ากับมีระยะห่างระหว่างรอบประจำเดือนที่ 25 วัน และการที่มีเลืออดอกมานาน 7-8 วัน ก็ถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 16 ต.ค.ค่ะและหลังจากที่มีประจำเดือนมาแล้ว หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น เลือดที่ออกในวันที่ 28 พ.ย. ก็อาจเป็นเลือดประจำเดือนได้ ส่วนการที่ไหลออกมานิดเดียว ไม่ไหลต่อเนื่อง ก็อาจเกิดจากสาเหตุต่างๆ เช่น การมีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้น แนะนำควรรอดูประจำเดือนในรอบต่อๆ ไปก่อน หากยังคงมีปริมาณน้อยผิดปกติ หรือมามีปริมาณน้อยมาก หรือมีเลือดออกกะปริดกะปรอยผิดปกติมาอีกเรื่อยๆ ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ มีพังผืดในมดลูก เป็นต้น